Osnutek (predlog)

februar 2022

Na podlagi 3. in 8. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), 40., 41. in 46. člena Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 118/06 - ZUOPP-A, 36/08, 58/09, 64/09 - popr., 65/09 - popr., 20/11, 40/12 - ZUJF, 57/12 - ZPCP-2D, 2/15 - odl. US, 47/15, 46/16, 49/16 - popr., 25/17 - ZVaj, 123/21, 172/21 in 207/21), 12. člena Statuta Mestne občine Ptuj (Uradni vestnik Mestne občine Ptuj, št. 9/07 in 14/20), 16. člena Statuta Občine Destrnik (Uradno glasilo slovenskih občin, št. 65/20), 16. členom Statuta Občine Dornava (Uradno glasilo slovenskih občin, št. 30/14), 16. člena Statuta Občine Hajdina (Uradno glasilo slovenskih občin, št. 32/17), 14. člena Statuta Občine Juršinci (Uradni vestnik Občine Juršinci, št. 5/17 in 3/20), 15. člena Statuta Občine Kidričevo (Uradno glasilo slovenskih občin, št. 62/16 in 16/18), 16. člena Statuta Občine Majšperk (Uradno glasilo slovenskih občin, št. 25/12, 34/15, 55/15, 50/17 in 16/19), 16. člena Statuta Občine Markovci (Uradno glasilo slovenskih občin, št. 47/17), 16. člena Statuta Občine Videm (Uradno glasilo slovenskih občin, št. 11/16, 45/17 in 10/19), 14. člena Statuta Občine Zavrč (Uradno glasilo slovenskih občin, št. 60/18 in 36/19) in 15. člena Statuta Občine Žetale (Uradno glasilo slovenskih občin, št. 54/17) so

* Mestni svet Mestne občine Ptuj na … seji, dne ……….,
* Občinski svet Občine Destrnik na ... seji, dne ……….,
* Občinski svet Občine Dornava na ... seji, dne ……….,
* Občinski svet Občine Hajdina na ... seji, dne ……….,
* Občinski svet Občine Juršinci na … seji, dne ……….,
* Občinski svet Občine Kidričevo na … seji, dne ……….,
* Občinski svet Občine Majšperk na … seji, dne ……….,
* Občinski svet Občine Markovci na ... seji, dne ……….,
* Občinski svet Občine Videm na … seji, dne ……….,
* Občinski svet Občine Zavrč na … seji, dne ………. in
* Občinski svet Občine Žetale na ... seji, dne ……….,

sprejeli

**O D L O K**

**o spremembah in dopolnitvah Odloka o ustanovitvi javnega vzgojno-izobraževalnega zavoda**

**Glasbena šola Karol Pahor Ptuj**

**1. člen**

V Odloku o ustanovitvi javnega vzgojno-izobraževalnega zavoda Glasbena šola Karol Pahor Ptuj(Uradni list Republike Slovenije, št. 112/05 in 12/12, v nadaljevanju: odlok) se spremeni 1. člen tako, da se glasi:

»1. člen

S tem odlokom:

Mestna občina Ptuj, s sedežem Mestni trg 1, Ptuj;

Občina Destrnik, s sedežem Janežovski Vrh 42, Destrnik;

Občina Dornava, s sedežem Dornava 135a, Dornava;

Občina Hajdina, s sedežem Zgornja Hajdina 44a, Hajdina;

Občina Juršinci, s sedežem Juršinci 3b, Juršinci;

Občina Kidričevo, s sedežem Kopališka ulica 14, Kidričevo;

Občina Majšperk, s sedežem Majšperk 39, Majšperk;

Občina Markovci, s sedežem Markovci 43, Markovci;

Občina Videm, s sedežem Videm pri Ptuju 54, Videm;

Občina Zavrč, s sedežem Goričak 6, Zavrč;

Občina Žetale, s sedežem Žetale 4, Žetale

(v nadaljevanju besedila ustanoviteljice) ustanavljajo na področju osnovnega glasbenega in plesnega izobraževanja javni vzgojno-izobraževalni zavod Glasbena šola Karol Pahor Ptuj (v nadaljevanju: zavod).«.

**2. člen**

V prvem odstavku 5. člena se za besedilom »Dravska« doda besedilo »ul.«.

**3. člen**

(1) V 14. členu se drugi in tretji odstavek spremenita tako, da se glasita:

»(2) Svet zavoda sestavljajo:

- 3 predstavniki ustanoviteljic,

- 3 predstavniki delavcev zavoda,

- 3 predstavniki staršev.

(3) Predstavnike delavcev se voli:

- 2 predstavnika strokovnih delavcev zavoda,

- 1 predstavnik upravno-administrativnih in tehničnih delavcev.«.

(2) Za sedmim odstavkom se doda nov osmi odstavek, ki se glasi:

»Svet zavoda se lahko konstituira, ko je imenovanih oziroma izvoljenih večina članov sveta zavoda in se je iztekel mandat svetu prejšnjega sklica. Svetu zavoda začne teči mandat z dnem konstituiranja ne glede na to, kdaj je bil posamezen član imenovan oziroma izvoljen. Članu sveta, ki je bil imenovan oziroma izvoljen po konstituiranju sveta zavoda, se izteče mandat, ko se izteče mandat celotnega sveta.«.

**4. člen**

22. člen se spremeni tako, da se glasi:

»22. člen

Strokovna organa v zavodu sta:

* učiteljski zbor in
* strokovni aktivi.«.

**5. člen**

V 23. členu se črtata vejica in besedilo »oddelčnega učiteljskega zbora, razrednika«.

**6. člen**

V 24. členu se v prvem odstavku v predzadnjem stavku besedilo »dve leti« nadomesti z besedilom »eno leto«.

**7. člen**

Ta odlok začne veljati, ko ga v enakem besedilu sprejmejo mestni svet in občinski sveti občin ustanoviteljic in naslednji dan po objavi v Uradnem listu Republike Slovenije.

Številka: 007-13/2007-

Datum:

----------------------------------------------------------------------------------------------------------------------------------------------------

OBRAZLOŽITEV

Odlok o ustanovitvi javnega vzgojno-izobraževalnega zavoda Glasbena šola Karol Pahor Ptuj je mestni svet sprejel na 35. seji, dne 28. 11. 2005. Kasneje je bila sprejeta še sprememba in dopolnitev odloka, ki je bil objavljen v Uradnem listu Republike Slovenije, št. 12/2012.

Razlog za spremembe oziroma dopolnitve ustanovitvenega akta Glasbena šola Karol Pahor Ptuj je uskladitev akta o ustanovitvi z Zakonom o spremembah in dopolnitvah Zakona o organizaciji in financiranju vzgoje in izobraževanja (Uradni list RS, št. 207/21, v nadaljevanju besedila: ZOFVI-N), ki je pričel veljati januarja 2022. Glavni namen zakona je zagotoviti številčno enakovredno porazdelitev članov svetov zavoda v osnovnih šolah, glasbenih šolah in vrtcih. Glede na nov ZOFVI-N je potrebno spremeniti 14. člen, ki na novo določa sestavo sveta zavoda šole in voljene predstavnike delavcev šole.

Prav tako se v istem členu dodaja nov osmi odstavek, ki rešuje dilemo, ki se v praksi velikokrat pojavlja, ko so imenovani t.i. nadomestni člani med trajanjem mandata.

Dopolnitve odloka se v nadaljevanju nanašajo na spremenjene naslove občin ustanoviteljic in njihove sedeže (1. člen).

Nadalje je dopolnjen polni naslov zavoda v žigu, ki ga zavod uporablja za svoje dejavnosti (5. člen).

Črtata se dva strokovna organa v svetu zavoda (22. člen in 23. člen) ker organa »oddelčni učiteljski zbor« in »razrednik« več nimajo. Ostajata učiteljski zbor in strokovni aktivi.

Kot zadnje se spreminja trajanje mandatov sveta staršev zavoda iz dveh na eno leto (24. člen).

Mestnemu svetu Mestne občine Ptuj predlagam, da predloženi osnutek (predlog) Odloka o spremembah in dopolnitvah Odloka o ustanovitvi javnega vzgojno-izobraževalnega zavoda Glasbena šola Karol Pahor Ptuj, zaradi manj zahtevnih sprememb in uskladitve z nadrejeno zakonodajo, sprejme po skrajšanem postopku.

Pripravil:

Damijan Plajnšek

Anton Leskovar;

Župan

Občine Kidričevo